ועדת הכספים, כנסת 23, פרוטוקול מספר 193, 2020-12-01 12:30

משה גפני: שלום רב, אני מתכבד לפתוח את הישיבה.

משה גפני: על סדר-היום: הצעת חוק דחיית מועד תשלום מסים בעת מצב מיוחד בעורף (תיקוני חקיקה).

משה גפני: שגית, אם תוכלי לומר מה הסעיפים שעומדים פה בסדר-היום, בבקשה.

שגית אפיק: אני מציעה שאומר סעיף וגיא ייתן התייחסות, כי לא קיבלתי מהם התייחסויות מסודרות לנוסח.

שגית אפיק: הם רצו לתת את התשובות בדיון, אני חושבת.

שגית אפיק: עברנו שבוע שעבר על כל הסעיפים.

משה גפני: למה אני צריך להתחשב בהם?

משה גפני: הם מתחשבים בי?

שגית אפיק: אפשר להצביע בלי הסכמת הממשלה.

משה גפני: למה אני צריך להתחשב בכם?

גיא גולדמן: יש יחסי עבודה טובים, אני חושב.

גיא גולדמן: כבוד הדדי.

משה גפני: זה צריך להיות הדדי.

משה גפני: אתם לא מתייחסים לוועדה כפי שאני מתייחס אליכם.

משה גפני: אני מעביר בשבילכם הכי הרבה חוקים.

משה גפני: אני עושה כל הזמן דברים בהסכמה אתכם.

משה גפני: אני מתחשב במה שאתה אומר, במה שמירי אומרת.

משה גפני: ואתם לא מתחשבים במה שאני והוועדה דורשים.

משה גפני: ביקשתי לפתור את הבעיה של הצהרונים - פתרתם?

גיא גולדמן: בנושאים שהייתי מעורב, פחת מואץ, לפני חודש, שליושב-ראש הוועדה היתה הסתייגות אישית.

משה גפני: לפני חודש - זו מערכת היחסים?

משה גפני: דיברנו על הצהרונים.

שגית אפיק: הצהרונים זה לא גיא.

שגית אפיק: גיא, מס רכישה.

שגית אפיק: היית צריך לחזור אלינו עם תשובה.

שלמה קרעי: שגית, הם מוכנים לקבל את המתווה – כנראה שאפשר יהיה לקבל את המתווה המלא שביקשנו במקור, לפני שמונה חודשים.

שלמה קרעי: ששבעת החודשים האלה לא יימנו, יחולו על כולם.

גיא גולדמן: אם אפשר להגיע להבנה שתינתן ארכה מסוימת בצד שחבר הכנסת קרעי דיבר עליה או הטבה אחרת, ובמקביל לאותה הארכה שדיברנו עליה, הארכה סמלית, לא לאסוף 22 או שנתיים כפי שדיברנו, לתקופה קצרה יותר שתיתן ודאות חודשים ספורים בעניין הספציפי הזה, של הוראת שעה, עד סוף השנה.

שגית אפיק: למה חודשים ספורים?

גיא גולדמן: כי הוועדה התנגדה.

גיא גולדמן: אני מדבר על הארכת שעה.

שגית אפיק: יש לנו שני סעיפים בהצעה.

שגית אפיק: אתה מדבר על הוראת השעה.

שגית אפיק: מה הבקשה?

גיא גולדמן: להאריך בחודשים ספורים עד סוף השנה.

שגית אפיק: אבל אנחנו מחכים כבר חמש שנים שהוראת השעה הזאת תפקע, אז קודם נאריך אותה ואז תיתנו לנו הארכה בגלל הקורונה?

גיא גולדמן: אנחנו באמצע השנה.

גיא גולדמן: לתת ודאות עד סוף השנה.

שגית אפיק: מה אתה מציע בסעיף השני?

שגית אפיק: כי כל המטרה פה זה משא ומתן.

גיא גולדמן: היושב-ראש ביקש הצעות פרקטיות.

שגית אפיק: הצעות פרקטיות מתחילות ממה שאנחנו ביקשנו.

שגית אפיק: לא הוראת השעה בנושא השני שהעלה חבר הכנסת קרעי.

משה גפני: אני מציע שנעבור להצבעה.

משה גפני: מספיק עם הדבר הזה.

משה גפני: אני מנהל כזה ומשא ומתן כשאני הולך לקואליציה.

משה גפני: אנחנו מבקשים להאריך את המועד.

משה גפני: ביקשנו להצמיד את שני המיסים בתאריכים.

משה גפני: אתם אומרים – איך קראת לזה – הדדי?

משה גפני: אנחנו מחכים חמש שנים לסיום הוראת השעה הזאת.

משה גפני: אתם אומרים: לא, קודם בוא נחליט שתעשו מה שאנחנו רוצים.

משה גפני: קודם נאריך את הוראת השעה עד סוף השנה.

משה גפני: זה מה שאתם אומרים.

משה גפני: אחרי זה נדבר – איך נזהרת לומר - פרק זמן, חודש, חודשיים.

משה גפני: מיעוט רבים שניים.

משה גפני: עם כל הכבוד, אנחנו לא הולכים להאריך את הוראת השעה.

משה גפני: אתם מתנגדים?

יעל לינדנברג: אני רוצה להוסיף.

יעל לינדנברג: לא ארחיב את מה שהרחבתי בישיבה הקודמת על ההשפעות המשקיות.

יעל לינדנברג: אני כן רוצה לומר שבעקבות בקשתה של היועצת המשפטית, שנשאלנו בשבוע שעבר לגבי העלויות התקציביות, שלא היו לנו הנתונים, הוצאנו את הנתונים והאומדן – אני מדברת על עלות שנתית – נאמד בכ-20 מיליון שקל.

מיקי לוי: אבל זה בסופו של דבר ישולם.

מיקי לוי: אתם דוחים רק את התשלומים הרי.

מיקי לוי: אני מציע דבר אחר – את האיחוד של שניהם, מה שאמר היושב-ראש, שאנחנו מחכים שלוש שנים, תאריכו לנו עד סוף השנה עכשיו, וב-1 בינואר נקדים את המאוחר.

מיקי לוי: אני מנסה לומר – לא נוותר על ההצמדה של מס שבח ומס רכישה החל ממאי 2021, שהוועדה המתינה לזה חמש שנים.

מיקי לוי: אנו מבקשים להקדים את זה בחמישה חודשים, ואז לא נזדקק לשירותים שלכם, לינואר, ותיתנו לנו חודש ימים וחצי עד סוף השנה, ובא שלום על ישראל.

מיקי לוי: דעתכם?

מיקי לוי: לא נזדקק לכם יותר.

יעל לינדנברג: כפי שאמרתי, להצעה הזאת יש משמעויות כלכליות ותקציביות, ולכן לא נתנגד.

מיקי לוי: אבל אנחנו המחוקקים לא נוכל להימלט ממה שאבני הריחיים שהנחנו על כתפנו לפני כחמש שנים.

מיקי לוי: זה לא היה פשוט.

מיקי לוי: הסכמנו לדרישות שלכם.

מיקי לוי: אתם לא יכולים לטעון עכשיו: תדחו את השבח ורכישה בשנתיים, ואנחנו לא צריכים אתכם כי זה נכנס במאי.

מיקי לוי: המשא ומתן שלכם הוא פשוט לא פייר, בלשון המעטה.

יעל לינדנברג: זה לא משא ומתן.

יעל לינדנברג: יש פה גם ההשפעות הכלכליות.

מיקי לוי: בסופו של דבר המילים האלה ישולמו.

מיקי לוי: הם רק נדחים.

ינון אזולאי: מה העלות של ההצעה שלו, שעכשיו מיקי מציע, להקדים את זה?

יעל לינדנברג: היא עלות אפילו יותר גבוהה.

ינון אזולאי: אנחנו בכל מקרה הולכים להאריך.

שגית אפיק: בעוד כמה חודשים זה יפקע.

מיקי לוי: אנחנו לא יכולים להעניש את הציבור.

מיקי לוי: זו תקופת קורונה.

מיקי לוי: אנשים לא מסוגלים למכור את הדירות.

מיקי לוי: תכריחו אותם להוריד את מחיר הדירה כדי לעמוד בדרישת המס?

שגית אפיק: אין ספק שמשפטית, המודל שחבר הכנסת מיקי לוי מציע הוא הנכון ביותר והפשוט ביותר.

שגית אפיק: כל מודל אחר, הוועדה אומרת לכם שהיא לתקופה הקורונה תמשיך את אותה הוראת השעה שעשתה, ולא תספור את תקופת הקורונה במניין, ואז תלוי בתקופה שתחליט שזו תקופת הקורונה.

שגית אפיק: כרגע מדובר לפחות בעד יוני 2021.

משה גפני: את מעלה בדעתך שנסכים, אחרי שהעברנו פה את כל החוקים האלה, ואנחנו פגענו בציבור בעניין הזה, אנו בתקופת הקורונה, שנסכים לבטל את המועד שבו זה פוקע?

משה גפני: הוא מציע: תקדימו.

משה גפני: הרי אתם מסכימים להוריד את זה עכשיו, ובזה ייגמר העניין.

משה גפני: למה אתם מתעקשים על זה?

משה גפני: זה פער של כמה חודשים?

ינון אזולאי: זו עובדה מוגמרת.

ינון אזולאי: על זה לא מדברים.

ינון אזולאי: במאי זה פוקע ונגמר הסיפור.

משה גפני: אנחנו כל הזמן מקבלים פניות על הנושא הזה בסדרי גודל חסרי תקדים.

משה גפני: אם אנחנו לא נוגעים בזה, זה עוד מעט מסתיים, כמה חודשים ונגמר העניין.

משה גפני: אז תבואו לפה ותגידו: נרצה להאריך, ומישהו פה מחברי הוועדה יסכים?

משה גפני: אף אחד.

יעל לינדנברג: לא יודעת.

יעל לינדנברג: הטיעון המקצועי שלנו, יש טיעונים כלכליים כפי שאמרתי, אבל בסוף הצד הזה מהווה פגיעה במי שרוצה לרכוש דירה ראשונה.

יעל לינדנברג: רואים את זה בנתונים.

יעל לינדנברג: זו אוכלוסייה מאוד חזקה.

יעל לינדנברג: הדירות יקרות.

יעל לינדנברג: ויש פה גם עלות תקציבית.

משה גפני: אם לא תסכימו – המשמעות של העניין – הוראת השעה תגיע, וזה ייגמר, ותגידו כאן:

משה גפני: נגמר הקורונה ב"ה וצריך להאריך את זה ויגידו את כל הטבלאות שלכם ואת כל הטיעונים.

משה גפני: לא נשמע אתכם אפילו.

משה גפני: אם היום אתם הולכים אתנו ובתקופת הקורונה מתחשבים באנשים ואומרים: אנחנו מקדימים את המועד מעכשיו, תבואו כשתיגמר הוראת השעה ותבואו עם טיעונים כבדי משקל – נשמע אתכם.

משה גפני: יהיה דיון.

משה גפני: אנחנו שותפים.

משה גפני: ככה אנחנו לא שותפים בכלל.

יעל לינדנברג: מבחינה תקציבית, ההצעה שבלנו- - -

משה גפני: אנחנו יודעים – זו הצעת חוק תקציבית.

משה גפני: נכון, לא נכון – לא חשוב.

יעל לינדנברג: ההצעה של חבר הכנסת קרעי בעניין הנושא של על מי זה יכול – אנחנו יכולים לבחון אותה.

יעל לינדנברג: לא בחנו אותה כי היא לא עמדה על הפרק.

שגית אפיק: היא עמדה על הפרק.

שגית אפיק: דיברנו עליה כבר בתיקון הקודם שעשינו, גם בדיון האחרון שעשינו.

שגית אפיק: וגם שלומית רדפה אחרי גיא נדמה לי כמה ימים לקבל תשובה.

שגית אפיק: סיימו את הבדיקה ותעדכנו אותנו.

שלמה קרעי: כל דבר שאנחנו מגיעים לסיכום לגבי ההארה של הפטור, צריך להיות שהתקופה לא תימנה, לא משנה איפה.

מיקי לוי: זה יסתיים ב-1.10.

מיקי לוי: מה אומרים לאנשים?

שלמה קרעי: ינואר-פברואר זה כבר לא רלוונטי.

מיקי לוי: לא נעשה משא ומתן על מאי.

מיקי לוי: תביאו את זה בחשבון.

גיא גולדמן: אתה רוצה להקדים את הוראת השעה ולהסתפק בכך?

מיקי לוי: אם אני מקדים את זה, נגמרה הבעיה.

מיקי לוי: 24 חודש שבח ומקרקעין - לא צריך אף אחד.

שלמה קרעי: הוא חושב שאתה אומר שזה במקום ההארכה.

מיקי לוי: לא.

מיקי לוי: אתה חושב שאלה שנפלו בתווך ישלמו את הקנס?

מיקי לוי: אתה טועה.

מיקי לוי: זה לא יקרה.

שלמה קרעי: אדוני היושב-ראש, אולי תעשה סיכום ביניים, שאם לא תהיה הסכמה, שנגיד שזה הסיכום, כי תכף הולכים לבחירות אוטוטו.

שגית אפיק: נקריא את הסעיפים, ותגידו מה רוצים לשנות.

אייל לב ארי: 3.

אייל לב ארי: תיקון חוק מיסוי מקרקעין (שבח ורכישה) ותחולה – (א) בחוק מיסוי מקרקעין (שבח ורכישה) (תיקון מס' 85 והוראת שעה), התשע"ו–2016, (להלן – תיקון מס' 85), בסעיף 5, במקום "בתקופה של חמש שנים מיום כ"ז בניסן התשע"ו (1 במאי 2016)" יבוא "בתקופה שמיום כ"ז בניסן התשע"ו (1 במאי 2016) ועד יום – זה מתי תפקע הוראת השעה.

שגית אפיק: למתי אתם רוצים להחזיר את הפקיעה?

מיקי לוי: אין פקיעה.

מיקי לוי: לא תהיה פקיעה.

שגית אפיק: ב-1 במאי זה יפקע, אם לא נעשה דבר.

שגית אפיק: תחליט הממשלה שהיא רוצה להאריך את זה, כמו שלכאורה נאמר כאן - היא תצטרך להביא הצעת חוק ממשלתית כדי להאריך את הוראת השעה.

שגית אפיק: אם לא ייעשה דבר, ב-1 במאי זה יפקע.

שגית אפיק: העלית רעיון, להקדים את זה.

מיקי לוי: ל-1 באוקטובר 2020.

שגית אפיק: זה משתלב עם התיקון האחרון שעשינו.

אייל לב ארי: (ב) הוראות סעיף 9(ג1ג)(2)(ב) לחוק מיסוי מקרקעין (שבח ורכישה), התשכ"ג–1963 , כנוסחו בתיקון מס' 85 כנוסחו בחוק זה, יחולו על זכות במקרקעין שנרכשה ביום תחילתו של חוק זה ואילך.

אייל לב ארי: (ג) הוראות סעיף 49ג(1) לחוק מיסוי מקרקעין (שבח ורכישה), התשכ"ג–1963 , כנוסחו בתיקון מס' 85 כנוסחו בחוק זה, יחולו על דירת מגורים שנרכשה מיום התחילה ואילך כתחליף לדירה הנמכרת שעליה חלה החזקה כאמור באותו סעיף.

אייל לב ארי: מס רכישה שני – 5.

אייל לב ארי: תיקון חוק הארכת תקופות ודחיית מועדים בענייני הליכי מס ומענקי סיוע (נגיף הקורונה החדש – הוראת שעה – תיקוני חקיקה).

אייל לב ארי: 5.

אייל לב ארי: בחוק הארכת תקופות ודחיית מועדים בענייני הליכי מס ומענקי סיוע (נגיף הקורונה החדש – הוראת שעה – תיקוני חקיקה), התש"ף

אייל לב ארי: –2020 , בסעיף 3 – (1) במקום כותרת השוליים יבוא "הארכת תקופות לעניין חוק מיסוי מקרקעין"; (2) במקום הסיפה החל במילים "שמיום ה' באדר התש"ף" יבוא "שמיום ד' בטבת התש"ף (1 בינואר 2020) עד יום כ' בתמוז התשפ"א (30 ביוני 2021), לא תבוא במניין:".

שלמה קרעי: אני חושב שלחזור ל-1 בינואר זה קצת בעייתי כי זה אנשים שלא היו בתקופת הקורונה וכבר שילמו את המס.

שלמה קרעי: נעשה מ-1 במרס, עד יוני 2021.

שלמה קרעי: נחדד - לא תבוא מניין – לא חייב שהתקופה תסתיים בתקופה הזו.

שגית אפיק: לא.

שגית אפיק: שינינו את הנוסח בהתאם ללקח שלמדנו בפעם הקודמת.

שגית אפיק: הדבר היחיד - אם יהיו בחירות, הוראת השעה עלולה להמשיך מכוח סעיף 38 לחוק היסוד לתקופה נוספת.

שגית אפיק: ההצעה שמציע חבר הכנסת מיקי לוי, זה פוקע עכשיו.

שגית אפיק: אם נצא לבחירות, יש סיכון עבורכם שהתקופה תוארך.

שלמה קרעי: אבל זה לא ממש סיכון.

משה גפני: זה בסדר, שגית.

שגית אפיק: אז הסיכום הוא שאתם מוותרים על סעיף 3.

מיקי לוי: באופן אוטומטי ב-1 במאי?

משה גפני: אנחנו לא יוצאים לבחירות – אז זה פוקע.

משה גפני: אם יוצאים לבחירות - הכול משתנה.

שגית אפיק: יוני 2021 זה הוראות הקורונה שלכם.

שגית אפיק: התחברנו להוראות הקורונה שלכם.

יעל לינדנברג: אבל יש הבדל בין אנשים שנמצאים ב- - - לבין אנשים שאת רואה בנתונים שאין ירידה בעסקאות.

יעל לינדנברג: אין לך באמת הצדקה מקצועית, מה יקרה ביוני 2021.

שגית אפיק: אם משבר הקורונה ימשיך, לפי הערכות שלכם, עד יוני 2021, אז את אותן הקלות שנתנו קודם- - -

משה גפני: למה הוויכוח?

משה גפני: אנחנו מוותרים על העניין של סעיף 3.

משה גפני: אנחנו הולכים רק על זה.

משה גפני: אני חושב שאתם צריכים לקבל את זה.

משה גפני: לא תקבלו- - -

גיא גולדמן: לעניין הניסוח- - -

שגית אפיק: זה לא עניין הניסוח.

שגית אפיק: זה עניין של שנה.

גיא גולדמן: שגית תתקן אותי אם אני טועה – ההערכה המקסימלית, יהיה דיון 18 חודשים פלוס שנה ושלושה חודשים.

גיא גולדמן: זה לכל היותר.

גיא גולדמן: זה המון זמן.

גיא גולדמן: שלוש שנים למכור.

גיא גולדמן: זה חתיכת זמן למכור דירה.

שגית אפיק: יוני 2021 זה תאריך שלכם.

מיקי לוי: היום כשאתה מסתובב בשוק, מי שקונה דירה, רוצה להיפטר מהדירה הישנה שלו כדי לשלם ולהימנע מכל ההצמדות והבלגאן.

מיקי לוי: תפסיקו לומר שהציבור הוא עבריין.

מיקי לוי: בין 18 חודש ל-24 חודש זה עוד נשימה אחת קטנטנה.

גיא גולדמן: 33 חודשים במקסימום.

גיא גולדמן: מישהו יוכל לומר שלא תהיה לזה השפעה על שוק הדיור?

מיקי לוי: לא, אבל ב-1 במאי זה יהפוך ל-24.

מיקי לוי: פה יש לקונה.

מיקי לוי: 30 ומשהו חודש.

מיקי לוי: איך אני מונע את הגלגול הזה?

מיקי לוי: אני לא רוצה שזה יעצור.

מיקי לוי: השאלה, איך אני מונע?

מיקי לוי: אני לא רוצה לטפס אוטומטית ל-36 חודש.

מיקי לוי: נשמע לי לא הגיוני.

שגית אפיק: תלוי מתי קנית.

שגית אפיק: 36 זה במקסימום.

שגית אפיק: תלוי מתי קנית.

מיקי לוי: אפשר להגביל את זה לחצי שנה?

שגית אפיק: אפשר לקצר.

שגית אפיק: אפשר לקבוע שזה יהיה עד יוני 2020, כפי שגיא מציע לכם, או עד אוגוסט 2020.

משה גפני: הנחת העבודה היא שלא יהיו בחירות.

משה גפני: אנחנו צריכים לחוקק כאילו אין בחירות.

משה גפני: יכול להיות שיהיו, ואז הרבה דברים ישתנו.

משה גפני: אבל זה הרבה חודשים, אתה צודק.

ינון אזולאי: הגבוה ביותר – עד 24 חודש.

שגית אפיק: המטרה כאן היא, שגם אדם שקונה ביום האחרון, אתה רוצה שהתקופה לא תבוא במניין.

שגית אפיק: אם אתה תוחם את זה, אתה פוגע באנשים בשוליים.

שגית אפיק: אפשר לעשות ממרס עד מרס, ואז לעשות עד מרס 2021.

שגית אפיק: זה יכול לתת מענה.

שגית אפיק: זה מקצר לכם את התקופה.

שגית אפיק: במקום יוני.

גיא גולדמן: זה פחות מופרך, אין ספק.

מיקי לוי: זה עוד שישה חודשים.

מיקי לוי: אל תגידו לי 30 חודש.

מיקי לוי: נכון שזה התחיל מינואר.

מיקי לוי: אני אחראי על הקורונה?

מיקי לוי: את רוצה שלושה חודשים?

מיקי לוי: אם לא תהיה ממשלה באשר היא, הציבור יינזק.

מיקי לוי: אני לא יכול לעשות את זה.

מיקי לוי: אני שליח ציבור.

יעל לינדנברג: הציבור לא יינזק כי המחירים עולים, והציבור לא יינזק כי העסקאות עולות, אז לומר שהקורונה השפיעה על היקף העסקאות זה לא מדויק.

יעל לינדנברג: היה חודש אחד במהלך השנה האחרונה שהיתה ירידה בהיקף העסקאות.

יעל לינדנברג: ככל שרוצים לתת התייחסות- - -

משה גפני: אנחנו הולכים על מרס 2021.

משה גפני: אני מבין שאתם לא מסכימים לשום דבר.

משה גפני: בסדר.

יעל לינדנברג: אם ההצעה, כפי שאנו מבינים נכון, שזה גם הארכה וגם מאס 21' וגם הגדלת האוכלוסייה, כי זה לא רק מי שתום תקופת 18 חודשים נופלת בתקופה הזאת אלא מי שפרק הזמן הזה נכנס לתקופה שבה החזיק דירה, זה מכניס לנו אוכלוסייה הרבה יותר רחבה.

יעל לינדנברג: זה מעלה גם את האומדן התקציבי.

שגית אפיק: זו היתה הבקשה של הוועדה בישיבה הקודמת.

שגית אפיק: זו היתה גם בקשת הוועדה בתיקון המקורי.

שגית אפיק: אז התנגדתם לעשות את זה כך והלכנו אתכם, הסכמנו ללכת במודל שאתם הצעתם.

שגית אפיק: בישיבה הקודמת הוועדה אמרה שהיא לא מוכנה למודל הזה אלא היא רוצה להחריג את התקופה.

יעל לינדנברג: אם מדובר בהארכת התקופה, כלומר כבר הכנסתם את רוב האוכלוסייה שפרק זמן הקורונה חוו אותו.

שגית אפיק: זמן הקורונה, לגישתכם, יימשך עד יוני 2021.

יעל לינדנברג: לעניין השפעות על שוק הנדל"ן, לעניין השפעות על היקף העסקאות.

יעל לינדנברג: לעניין השפעות על מחירים.

מיקי לוי: לשחרר אדמות לבנייה - ירדנו בדיוק ב-50% בהתחלות בנייה.

יעל לינדנברג: נכון, וזו בעיה שאנחנו צריכים לפתור את כל סיפור התחלות הבנייה.

יעל לינדנברג: אני מסכימה לחלוטין, ונעשה את כל המאמצים, לראות איך גורמים לעליית בהתחלות הבנייה.

יעל לינדנברג: זו באמת בעיה גדולה, אבל השאלה של העסקאות היא הפוך, והיא תבצע פגיעה יותר גדולה.

משה גפני: את כל הזמן חוזרת על זה.

שגית אפיק: תגידו דברים ברורים.

שגית אפיק: עד מתי לדעתכם, התקופה הזו במודל הזה שלא תבוא במניין תקופת הקורונה, עד מתי זה צריך להיות?

שגית אפיק: תגידו חודש.

שגית אפיק: תנסו לתת תשובות.

שגית אפיק: אפשר היה לעשות את זה אתמול ולפני שבוע, אבל אנחנו עכשיו כאן.

שגית אפיק: בואו.

מיקי לוי: זה היה 1.10.

מיקי לוי: אנחנו באיחור.

מיקי לוי: אנחנו לא יכולים לצאת מפה בלי לקבל החלטה.

מיקי לוי: ובסוף נקבל החלטה.

מיקי לוי: רוצים לדבר אתכם.

מיקי לוי: אתם דוחקים אותנו לפינה.

מיקי לוי: זה לא בסדר.

גיא גולדמן: יש פה הצעה גם להרחבת האוכלוסייה וגם להרחבת התקופה.

גיא גולדמן: לכל הצעה כזו יש עלויות.

גיא גולדמן: ביקשנו מהוועדה והצענו לנסות לצמצם את ההצעה הזו, מצד אחד, רק שיהיו לה עלויות יותר קטנות, ומצד שני, להביא איזון באמצעות הארכת הוראת השעה בחודשים ספורים.

גיא גולדמן: זה הכול.

מיקי לוי: אתה יכול לתת תאריך?

בועז טופורובסקי: אם אתה לא רוצה שאנשים ישלמו יותר מיסים, זה רק דוחה את התשלום.

גיא גולדמן: הארכת הוראת השעה תשפיע בעיקר על מי שקנה דירה אחרי שהתחילה הקורונה.

בועז טופורובסקי: אז מי שקנה דירה יום לפני שהתחילה הקורונה?

גיא גולדמן: הוא ייהנה מההארכה הזאת.

גיא גולדמן: הכיוון שאנו מציעים ללכת בו – נסגור את הפרטים, אבל לפי הכיוון, מי שקנה לפני הקורונה וחודשים מרס עד אוקטובר נספרים לו במהלך התקופה, יקבל הארכה.

גיא גולדמן: זה מה שמטריד אותך.

משה גפני: הסיפור הסתיים.

משה גפני: גמרנו.

משה גפני: אנחנו מחליטים מרס 2021.

משה גפני: אם אתם הולכים אתנו, תוכלו לבוא אחרי זה ולומר: אין קורונה והחיסונים עבדו והכול בסדר, ואנחנו מבקשים להאריך את הוראת השעה.

משה גפני: נשמע אתכם.

משה גפני: אני אומר לכם כיושב-ראש הוועדה: אביא את זה לדיון.

משה גפני: אם אתם לא הולכים אתנו, אל תבואו.

משה גפני: לא נדון בזה בכלל.

משה גפני: אם אתם הולכים אתנו על מרס 2021, אנחנו שותפים.

משה גפני: אם אתם לא הולכים אתנו – אנחנו לא שותפים.

שגית אפיק: המשמעות היא שנתחיל את זה, במקום 30 ביוני 2021, ל-28 בפברואר 2021.

בועז טופורובסקי: אם למישהו היה חודשיים במרס 20', ב-1 במרס 21' הוא מתחיל לספור את החודש השלישי.

בועז טופורובסקי: ומה כל האנשים שכבר שילמו מס גדול יותר מ-1.10?

שגית אפיק: צריך לבדוק אם יש כאלה.

גיא גולדמן: השאלה אם התיקון רטרואקטיבי או לא.

שגית אפיק: כרגע זה מנוסח רטרואקטיבית, ואז הם יתקנו את השומות.

מיקי לוי: מצוין.

יעל לינדנברג: כפי שגיא אמר, שילוב של שני הדברים ביחד מגדיל לנו את ההוצאה הרבה יותר ממה שחשבנו, כי זה בעצם הרחבה על ההצעה הראשונית שעליה דובר.

יעל לינדנברג: בסוף אם החודש שבו היתה פגיעה הוא חודש מרס, שזה החודש היחיד שאנחנו רואים בו ירידה בעסקאות, אנחנו רוצים להחשיב פטור לאותה אוכלוסייה חדשה שלא נכנסת במניין, אם תום 18 חודשים נפל בתקופה הזאת, אפשר להסתכל על חודש הפגיעה הזה ולתת אותו כארכה לאותה אוכלוסייה שעד היום לא נכנסה.

בועז טופורובסקי: נותנים חודש גרייס.

בועז טופורובסקי: אבל זה לא נכון.

בועז טופורובסקי: בסגר האחרון אנשים לא מצליחים למכור, מראש השנה.

משה גפני: אז מה את מציעה?

יעל לינדנברג: לקחת את האוכלוסייה שהיום בנוסח הקיים לא נכנסת בגלל שתום 18 חודשים לא נכלל בתקופה שהיתה.

יעל לינדנברג: רוצים לתת גם לאוכלוסייה הזו שזה לא בדיוק נופל, איזו הקלה, לכן יש לראות – עכשיו אנחנו יכולים להסתכל אחורה בדיעבד ולראות באמת מתי היתה פגיעה.

יעל לינדנברג: אם אנחנו רואים שחודש מסוים היתה בו פגיעה גדולה, אפשר לומר שמי שהחודש הזה נפל בתקופה שהחזיק דירה, גם אם זה לא היה תום התקופה וזה פגע בו כי אולי תכנן למכור ואולי זה דחה לו את האירוע בחודש, אפשר להתחשב בחודש הזה כגרייס לאותה אוכלוסייה.

שגית אפיק: חודש גרייס, זו המשמעות.

שגית אפיק: וזה רק רטרואקטיבי.

שגית אפיק: הוועדה רוצה עכשיו לפתור את הבעיה עתידית.

יעל לינדנברג: זה לא רטרואקטיבית.

יעל לינדנברג: זה לאוכלוסייה שהיום לא נכנסת בקריטריונים.

שגית אפיק: נכון, כי סירבתם להכניס אותה כשעשיתם את התיקון הקודם.

שגית אפיק: בגלל התיקון למס הרכישה למשקיעים.

שגית אפיק: אפשר לנתח את הנתונים האלה בכל מיני אופנים.

משה גפני: הבנו.

משה גפני: את חוזרת כאילו אנחנו שוכחים.

משה גפני: בסדר.

משה גפני: היתה מכירת דירות של משקיעים, הכול בסדר.

משה גפני: אנחנו מדברים על אנשים פשוטים, שקנה דירה ולא מצליח למכור את הדירה שלו בגלל בעיית הקורונה, בגלל הסגרים וכו'.

משה גפני: את מביאה לנו כל הזמן דוגמאות כאילו אנחנו לא מבינים במה מדובר.

משה גפני: הלאה.

אייל לב ארי: 4.

אייל לב ארי: תיקון חוק מענק לעידוד תעסוקה (הוראת שעה – נגיף הקורונה החדש) ותחולה.

אייל לב ארי: (א) בחוק מענק לעידוד תעסוקה (הוראת שעה – נגיף הקורונה החדש), התש"ף

אייל לב ארי: –2020 (להלן – חוק מענק לעידוד תעסוקה), בסעיף 6(א), במקום "מ-60 ימים מתום אותו חודש" יבוא "מיום ט"ז בטבת התשפ"א (31 בדצמבר 2020)".

אייל לב ארי: (ב) סעיף 6(א) לחוק מענק לעידוד תעסוקה, כנוסחו בחוק זה, יחול גם על בקשה שביום תחילתו של חוק זה חלף המועד להגשתה לפי סעיף 6 לחוק האמור.

שגית אפיק: זה בהמשך למה שאמר היום חבר הכנסת בצלאל סמוטריץ שהודה לרשות התעסוקה שממשיכה לקבל בקשות למרות שחלף המועד.

משה גפני: זה מה שהם מבקשים.

שגית אפיק: גם אנחנו מבקשים.

שגית אפיק: ביקשנו את זה במקור.

שגית אפיק: אמרו לי מהלשכות שהם חושבים שעד 31 בדצמבר לא מספיק.

שגית אפיק: אולי יש מישהו לשמוע אותו מהלשכות, לשכת רואי חשבון.

משה גפני: בבקשה.

דין קריספין: שלום, קודם כל, אנחנו מאוד מברכים על התיקון הזה.

דין קריספין: זה תיקון מאוד חשוב, להאריך את התקופה של עידוד תעסוקה.

דין קריספין: הרבה אנשים לא הספיקו להגיש את המענקים בזמן.

דין קריספין: אנחנו מטפלים באלפי פניות.

דין קריספין: אנחנו רואים שהרבה מאוד אנשים בגלל הסגרים והחגים לא הצליחו להגיש.

דין קריספין: אז זה מאוד חשוב ואנחנו שמחים שעושים את זה.

דין קריספין: יחד עם זאת, אנו חושבים שיש להאריך את זה מעבר ל-31 בדצמבר 2020.

דין קריספין: אנשים עדיין לא הספיקו להגיש, ואני חייב להסביר למה.

דין קריספין: יש מענק עידוד תעסוקה ויש מענק שימור עובדים.

דין קריספין: האחרון הוא מענק חליפי לראשון.

דין קריספין: כלומר לא ניתן לבקש את שני המענקים ביחד.

דין קריספין: אותו עוסק צריך לבחון איזה מענק יותר כדאי לו.

דין קריספין: הבעיה, שמענק שימור עובדים תלוי גם במענק הוצאות קבועות, כלומר אותו עוסק צריך לדעת, כמה הוא זכאי לו במענק הוצאות קבועות, מה שיעור הירידה שלו, ולפי זה ייקבע סכום הזכאות שלו במענק שימור עובדים.

דין קריספין: לצערנו, מענק הוצאות קבועות, הזמנים, עד שמקבלים את המענק, עד שמקבלים את ההחלטה בתיק שלהם זה עד 100 ימים, ואחר כך משיגים ועוד 120 יום.

דין קריספין: אנחנו חושבים שלפחות חצי שנה, ארבעה חודשים.

שגית אפיק: למה לוקח זמן למענק הוצאות קבועות?

דין קריספין: לוקח להם המון זמן עד שנותנים מענה.

שגית אפיק: אתם כל הזמן מספרים שהכול עובד מהר, מתוקתק.

מירי סביון: בכל הסדרות של המענקים, ואני מזכירה שהיו לנו חמישה-שישה סבבים, ושילמנו את המקדמות בספטמבר-אוקטובר, אז היו לנו מעל 250,000 בקשות.

מירי סביון: הטיפול הסתיים – בקשות שאושרו זה כ-216,000, ויש בקשות שבטיפול- - - ויש בקשות שבטיפול, הרבה פחות מ-10%, עדיין נמצאות בתהליך בדיקה, ואני מזכירה שבהתאם להחלטה שנתקבלה כאן, אנחנו משלמים מקדמה בסכום של 60% מהמענק.

מירי סביון: לצערנו, מתברר גם שיש מצבים שאחרי שבדקנו, 60% זה יותר מדי וצריך להחזיר.

מירי סביון: בפועל הכספים האלה משולמים, ואם יש בעיה שמשהו התארך מעבר לזה, תעבירו אלינו ונבדוק.

שגית אפיק: הוא אומר שהוא רוצה לחכות, לראות, מענק הוצאות קבועות, כדי להחליט אם הוא פונה למענק השני.

שגית אפיק: את מכירה מצב כזה?

דין קריספין: זה לא מענק שלהם.

שגית אפיק: זה מענק של רשות התעסוקה.

שגית אפיק: אני מבינה.

דין קריספין: זה מענק שימור עובדים שתלוי במענק הוצאות קבועות, ומשלמים מקדמות.

דין קריספין: הבעיה היא לא תשלום המקדמות אלא ההחלטות בתיקים.

דין קריספין: יש לי מקרים שהזמן עבר ואפילו השגות של מעל 120 יום שאפילו לא עומדים בחוק.

דין קריספין: אני לא אומר שהם לא נותנים מענה, אבל יש מענק של ספטמבר-אוקטובר, יש גם זמן להגיש את הבקשה, ומענק שימור עובדים תלוי באותו מענק.

דין קריספין: לכן חייבים להאריך את עידוד תעסוקה כדי לאפשר לאדם להחליט איזה מענק הוא מעדיף – עידוד תעסוקה או שימור עובדים.

דין קריספין: אני לא מדבר על הוצאות קבועות.

דין קריספין: זה תלוי בהוצאות קבועות, ההחלטה.

שגית אפיק: יש לכם עמדה, אגף תקציבים?

איציק דניאל: קודם כל, כפי שיושב-ראש הוועדה ציין, זו הצעה שהגיעה מהוועדה והסכמנו לה ואפילו החלנו אותה רטרואקטיבית על אותן בקשות שהוגשו גם קודם.

איציק דניאל: לגבי הקושי שמעלה הנציג של לשכת רואי החשבון, בסופו של דבר המנגנון שעשינו לגבי המענק – אנחנו מכשירים אפשרות בחירה לאותו בעל עסק לבחור לאיזה מענק הוא זכאי, בהינתן שהתקופה הרלוונטית שבה יש לך קופה הוא חודש ספטמבר, שגם אפשר לקבל עבורו את מענק עידוד תעסוקה וגם מענק שימור עובדים.

איציק דניאל: בעצם המענק אושר אצלך.

איציק דניאל: הוא מוגש מיוני.

איציק דניאל: ההגשה הראשונית מוגשת מיוני, והמעסיק מקבל, בהינתן שהתנאים מתקיימים - הוא לא צריך להגיש בקשה נוספת עבור החודשים אוקטובר וספטמבר, ואם תינתן בחירה למעסיק, גם שירות התעסוקה פנו אלינו והם דיברו אתנו על מעסיקים שמבקשים לוותר על המענק באותו חודש.

איציק דניאל: האפשרות הזו תישמר.

איציק דניאל: אין מניעה בעתיד למנוע את הכפל הזה, ולא צריך לדעתנו להעלות את המענק מעבר.

איציק דניאל: אני מזכיר, יושב-ראש הוועדה, שעצם זה שאנחנו ממשיכים את המענק זה הוצאות נוספות על המדינה, החזקת מענה לפניות הציבור, החזקת מערכי בקרה וכו', ופה אנו עושים הארכה מאוד משמעותית, של מספר חודשים מעבר למה שתוכנן.

איציק דניאל: לכן אנחנו מבקשים שיישאר המועד הקבוע עד סוף דצמבר.

איציק דניאל: אנחנו מאפשרים להגיש אפילו על אותו חודש מאי באפריל, אותו מעסיק יוכל לבקש חצי שנה אחורה את המענק, ולדעתנו זה מענה הולם.

שגית אפיק: מה התשובה שלך למה שהוא העלה, שהוא מחכה לתשובה על מענק אחד כדי להחליט איזה מענק עדיף לו.

איציק דניאל: הוא מגיש את המענק עבור חודש יוני.

איציק דניאל: הוא לא מגיש אפילו עבור החודש הרלוונטי.

איציק דניאל: בודדים המעסיקים שהגישו עבור חודש אוקטובר ובלבדו, אלה מעסיקים בודדים.

איציק דניאל: כפי שציינה נציגת רשות המיסים, אין הרבה מעסיקים שהיו מקבלים עד אז את המענה הרלוונטי.

איציק דניאל: לדעתנו, כדי לא למנוע עכשיו את ההוצאות הממשלתיות על המשך שימוש במערך הזה אנו מציעים לבחון את זה עד סוף חודש דצמבר, כפי שתיקנו בפעם שעברה.

שגית אפיק: ואם יתברר בדצמבר שזה לא מספיק, תסכימו להאריך את התקופה?

שגית אפיק: נוכל להכניס למשל, ששר האוצר באישור הוועדה יוכל להאריך את התקופה?

איציק דניאל: הייתי מעדיף להשאיר את זה כמו שזה, כמו שעכשיו, נבחן את המקרה לגופו.

איציק דניאל: אנחנו כמעט כל כמה ימים נמצאים אצלכם בדיון בהקשר הזה.

שגית אפיק: לא בחקיקה.

שגית אפיק: זאת חקיקה ראשית.

שגית אפיק: יש הבדל בין צו של שר האוצר לחקיקה ראשית.

איציק דניאל: לא הייתי רוצה לתת מענה בהקשר הזה.

איציק דניאל: אני חושב שנכון לתת מענה עד דצמבר ואז לקבל החלטה בהתאם.

איציק דניאל: לא הייתי רוצה לעשות כרגע שינוי מעבר למה שתוקן.

איציק דניאל: היועצים המשפטיים שלנו גם כרגע לא נמצאים בשיח.

איציק דניאל: אני לא רוצה עכשיו להתחייב על משהו כזה.

אופיר כץ: משרד הכלכלה.

איתמר גזלה: אמשיך את מה שאיציק אמר.

איתמר גזלה: אנחנו מפעילים את מענק שימור עובדים.

איתמר גזלה: הוא נפתח היום, אגב.

איתמר גזלה: בהזדמנות הזו, בשעות הקרובות אמור לעלות לאתר שלנו.

איתמר גזלה: אסביר את הבעיה שהעלו לשכת רואי חשבון.

איתמר גזלה: אני חושב שהפתרון של עד סוף דצמבר לדעתי כן מספיק, כי המענק שלנו של שימור עובדים פתוח להגשה לפי החלטות הממשלה עד סוף יוני 21', כלומר מה שהוא יקבל במענק עידוד תעסוקה ומה שהוא צפוי לקבל, הוא יידע והוא יכול לדעת גם אצלנו לפי שיעור הירידה במחזור.

איתמר גזלה: נכון שמחכים לתשובה מרשות המיסים, אבל רוב העסקים מקבלים תשובה מהר.

איתמר גזלה: יש מעט עסקים שמחכים לתשובה.

איתמר גזלה: יכול להיות שבמקרים האלה - אשר לבדוק אותם פרטנית בפנייה לגופים כאלה ואחרים.

איתמר גזלה: אני לא חושב שצריך פה הארכה נוספת מעבר ל-31 בדצמבר, שהיא באמת הארכה מבורכת.

איתמר גזלה: היא באמת היתה מתבקשת מבחינת ההתאמה של שני המענקים האלה.

שגית אפיק: סעיף 6.

שגית אפיק: הגדלת שיעור המקדמות.

שגית אפיק: אתה רוצה להתייחס לפני שנקריא?

גיא גולדמן: אמרנו בדיון הקודם - אנחנו מתנגדים.

גיא גולדמן: יש לזה עלויות משמעותיות.

אייל לב ארי: תיקון חוק להגדלת שיעור ההשתתפות בכוח העבודה ולצמצום פערים חברתיים (מענק עבודה) (תיקון מס' 15 – הוראת שעה – נגיף הקורונה החדש).

אייל לב ארי: בחוק להגדלת שיעור ההשתתפות בכוח העבודה ולצמצום פערים חברתיים (מענק עבודה) (תיקון מס' 15 – הוראת שעה – נגיף הקורונה החדש), התשפ"א–2020 , בסעיף 6ד המובא בו – (1) בסעיף קטן (א), במקום "אפריל" יבוא "ינואר"; (2) בסעיף קטן (ב)(1), במקום "ב-25%" יבוא "ב-50%"; (3) בסעיף קטן (ה) – (1) בפסקה (1), פסקת משנה (א) – תימחק.

אייל לב ארי: (2) פסקה (2) – תימחק.

שגית אפיק: הגדלת שיעור המקדמות במענק העבודה, הם הסבירו גם בפעם הקודמת שהם מתנגדים.

שגית אפיק: בבקשה.

גיא גולדמן: כי זה כרוך בעלויות תקציביות גבוהות.

גיא גולדמן: איציק בזום, הוא יפרט אותן.

גיא גולדמן: מדובר בהגדלת שיעור המקדמה וגם הוספת תקופה של שלושה חודשים אחורנית.

גיא גולדמן: זה משהו שעבר דיון ממצה לטעמי בוועדה.

שגית אפיק: זה משהו שהתבקש בדיונים על הצעת החוק, והתנגדתם.

שגית אפיק: הוועדה השאירה את זה בצריך עיון.

שגית אפיק: אתם עדיין בעמדתכם?

גיא גולדמן: נכון.

גיא גולדמן: הוכנסו גם שינויים אחרים שהתנגדנו אליהם כמו עם קרוב משפחה.

שגית אפיק: סעיף 7 – עבודה מועדפת.

גיא גולדמן: עבודה מועדפת – לא מתנגדים.

משה גפני: אתם אנשים חכמים.

משה גפני: אנחנו עושים לכם את העבודה, ומה שאנחנו רוצים – אתם אומרים לנו: לא.

אייל לב ארי: תיקון חוק הביטוח הלאומי – הוראת שעה.

אייל לב ארי: בתקופה שמיום פרסומו של חוק זה ועד יום ז' בטבת התשפ"ג (31 בדצמבר 2022), יקראו את סעיף 174(ב) לחוק הביטוח הלאומי [נוסח משולב], התשנ"ה–1995 , כך שאחרי פסקה (2) יבוא – "(3) על אף האמור בפסקה (1), לעניין מי שהשתחרר משירות סדיר על פי חוק שירות ביטחון, בתקופה שמיום ד' בטבת התש"ף (1 בינואר 2020) ועד יום ט"ז בטבת התשפ"א (31 בדצמבר 2020), יקראו לגביו את פסקה (1) כך שאחרי "יראו חייל כזכאי לדמי אבטלה" יבוא "במשך שנתיים מיום שחרורו"; (4) על אף האמור בפסקה (2), לעניין מי שהשתחרר משירות סדיר על פי חוק שירות ביטחון, בתקופה שבין כ"ד בטבת התשע"ט (1 בינואר 2019) ועד יום ט"ז בטבת התשפ"א (31 בדצמבר 2020), יקראו לגביו את פסקה (2), כך שבמקום "שנתיים" יבוא "שלוש שנים"".

משה גפני: החזר מקדמות – מה המצב?

מירי סביון: כפי שאמרנו בפעם הקודמת, אנחנו מתנגדים.

מירי סביון: זה תיקון מיותר.

מירי סביון: היו 717 בקשות בסך הכול שביקשו את המהלך.

מירי סביון: פחות מ-60 מיליון שקלים, זה היה הצורך.

מירי סביון: זה נראה לנו תיקון מיותר לחלוטין.

מירי סביון: מעבר לזה מה שהסברנו זה שממילא בתחילת שנת 2021 שנתיים- - - והכספים ששולמו הוחזרו ממילא.

מירי סביון: לפתח את כל המהלך הזה גם ייקח כמה חודשים כך שאנו לא רואים בזה לא צורך ולא תועלת.

משה גפני: הבקשה של שלמה קרעי, בנק חברתי.

גיא גולדמן: מהבדיקה הראשונית שעשיתי יש פנייה לחטיבה המקצועית ברשות המיסים לקבל החלטת מיסוי.

גיא גולדמן: היא בטיפול הגורמים שפנו בעניין הזה.

גיא גולדמן: לא קיבלו תשובה שלילית.

ינון אזולאי: בדקתם מתי הם הגישו את הבקשה?

גיא גולדמן: אנחנו יודעים שהם בטיפול.

שגית אפיק: אנחנו יכולים להשאיר את זה לקריאה הראשונה ולקראת הקריאה השנייה והשלישית תדווח לנו איפה עומדת הבקשה, ולפי זה הוועדה תוכל לקבל החלטה.

שגית אפיק: אתם מתנגדים פה למחצית הסעיפים.

גיא גולדמן: אנחנו ביחסי עבודה.

משה גפני: אנחנו לא ביחסי עבודה.

משה גפני: עם שגית – בסדר.

משה גפני: אם יהיה צורך, נוריד את זה בשנייה ושלישית.

גיא גולדמן: אם נהיה במצב שבו כל אחד שפונה להחלטת מיסוי לרשות המיסים, לפני שקיבל תשובה הולך ויוזם תיקון חקיקה, לדעתי זה מצב לא ראוי.

משה גפני: גם לא ראוי שאנחנו עובדים בשבילכם.

משה גפני: יש פניות שאנחנו צריכים לטפל בהן, ואתם כל הזמן אומרים לנו: לא.

שגית אפיק: אתה מציג את זה כפנייה ספציפי של נישום ספציפי.

שגית אפיק: מדובר פה בסוף בבנק חברתי, ויש לו מטרה חברתית ותכלית יותר רחבה מאשר פנייה של נישום ספציפי שבגללו מתקנים פה את החקיקה – זה אחת.

שגית אפיק: שתיים, אנחנו מציעים לך להשאיר את זה לקריאה הראשונה כדי שתדווח שהפנייה טופלה בדרך כזו או אחרת עד אז.

משה גפני: ואז נוריד את זה, אם לא יהיה צורך.

משה גפני: הבקשה לפרוס תשלומים?

גיא גולדמן: לא מסכימים.

ינון אזולאי: מס הכנסה שלילי – רוצה לגעת בזה עכשיו?

שגית אפיק: הם התנגדו.

ינון אזולאי: יש קנסות שהאזרחים קיבלו בתקופה הזאת.

ינון אזולאי: לא משנה אם זה של העירייה, של המשטרה.

ינון אזולאי: חלק היו בבידוד, היו חולים, וסיבות כאלה ואחרות.

ינון אזולאי: אפילו כחודש היו בבית.

ינון אזולאי: אני חושב שבמקום הזה אנחנו יכולים לקבל את דחיית הקנסות האלה לפחות בתקופה של עוד 60 יום מאז שפג.

ינון אזולאי: אני אומר, יש קנסות שהאזרחים קיבלו – דוח עירייה או משטרה.

ינון אזולאי: היו כאלה בבידוד, ויכלו להגיע במצטבר – מכיר אנשים שהיו חודש וחצי בבידוד.

ינון אזולאי: לא יצאו, לא שילמו.

ינון אזולאי: בואו נאריך להם גם את התקופה של הקנסות האלה.

ינון אזולאי: אפשר להגיע ל-60 יום, ל-90 יום, להאריך להם, את כל הקנסות.

שגית אפיק: קנסות מינהליים?

ינון אזולאי: נכניס את זה פה.

ינון אזולאי: אפשר להכניס את זה בחוק.

ינון אזולאי: הכנסנו פה כמה דברים שלא קשורים.

שגית אפיק: גם לא הם יכולים לתת על זה מענה.

שגית אפיק: צריך לזמן דיון – אין לנו בהצעת חוק טרומית נושא חדש.

שגית אפיק: לכן יש כאן עבודה מועדפת.

שגית אפיק: אבל עבודה מועדפת הוועדה קיימה דיון, שבו הובעה הסכמה מצד נציגי הממשלה.

שגית אפיק: פה צריך לזמן את האנשים המתאימים כדי לשמוע את עמדתם.

ינון אזולאי: אפשר לזמן אותם.

משה גפני: אפשר לקיים דיון ולהזמין את האנשים.

משה גפני: אני תומך בזה.

ינון אזולאי: אנחנו מתלבשים פה על חוק.

ינון אזולאי: אגב, זה קרדיט שלך - אני נותן לך את הקרדיט.

משה גפני: נראה מה לעשות עם זה.

שגית אפיק: אז נשאיר את סעיפים 1 ו-2 מחוץ לתמונה.

שגית אפיק: תכף נדבר עליהם.

שגית אפיק: סעיף 3 יורד.

שגית אפיק: זה הקדמת פקיעת הוראת השעה.

שגית אפיק: סעיף 4 זה הארכת התקופה – לבקשת נציגי הממשלה, זה נשאר, והם כבר עובדים לפי זה.

שגית אפיק: סעיף 5 נשאר, בפסקה (2) המועד יהיה עד יום 28.2.2021.

שגית אפיק: סעיף 6 יורד, הגדלת שיעור המקדמות.

משה גפני: אבל לגבי מס רכישה?

שגית אפיק: סעיף 5 נשאר.

שגית אפיק: המועד שלא יבוא במניין זה ממרס עד 28 בפברואר.

משה גפני: זה לקריאה ראשונה.

משה גפני: אנחנו נשתדל שזה יהיה גם בקריאה השנייה והשלישית.

יעל לינדנברג: צריך להידרש לנושא העלות התקציבית, כי קיימת בהצעה הנוכחית - בנוסח הנוכחי יש לזה עלות תקציבית.

שגית אפיק: אם הממשלה מביעה הסכמתה, גם אם יש לזה עלות תקציבית, אין בעיה.

שגית אפיק: אם היא מביעה התנגדות- - -

אופיר כץ: הממשלה לא מביעה התנגדות כי סיכמנו שנעביר את זה בקריאה ראשונה, ואחרי זה נדון ונעשה את זה בשיתוף פעולה.

שגית אפיק: אם זו ההסכמה, נכתוב בהצעה את הערכת העלות התקציבית שתאמרו לנו, אבל אתם מביעים הסכמה לקדם את זה לקריאה ראשונה בלבד.

שגית אפיק: זה מה שאומר חבר הכנסת אופיר כץ.

אופיר כץ: דיברתי עם ראש מטה השר.

אופיר כץ: הוא הסכים בתנאי שזה יהיה רק לקריאה ראשונה, ואחרי זה נדון ונדבר על זה.

יעל לינדנברג: אני צריכה לבדוק את זה.

גיא גולדמן: היא לא יכולה להסכים בלי הצד המאזן.

גיא גולדמן: זה לא עניין של רצון אלא עניין של יכולת.

גיא גולדמן: זה מגבלות על הממשלה שהכנסת משוחררת.

גיא גולדמן: הכנסת יכולה להביא 50 ח"כים ולאשר מה שהיא רוצה.

שגית אפיק: אנחנו בהכנה לקריאה ראשונה.

שגית אפיק: אתם עדיין לא צריכים למצוא את המקור, כי זו לא הכרעה סופית.

גיא גולדמן: בדרך כלל מה שהוועדה עושה, ולא חייבת לעשות עכשיו – היא תחליט לבד – שיש רביזיה במטרה להגיע להסכמות- - -

שגית אפיק: לא צריך רביזיה בשביל בדיקה פשוטה.

יעל לינדנברג: אני הבנתי מראש המטה של השר משהו אחר.

שגית אפיק: אז תבדקי.

שגית אפיק: סעיף 7, עבודה מועדפת, יש עליו הסכמה, והקראנו את הנוסח.

שגית אפיק: סעיף 8, החזר מקדמות, לנוכח התנגדותם אני מוותרת בשמך.

שגית אפיק: סעיף 9 – נשאיר אותו לקריאה ראשונה ולאחר מכן נראה.

שגית אפיק: פריסת תשלומים יורד.

אייל לב ארי: 9.

אייל לב ארי: תיקון חוק מס ערך מוסף.

אייל לב ארי: בחוק מס ערך מוסף, התשל"ו–1975, בסעיף 1 – (1) בהגדרה "מוסד כספי", פסקה (3) – תימחק; (2) בהגדרה "מוסד ללא כוונת ריווח" או "מלכ"ר", בפסקה (2), המילים "ושאינו מוסד כספי" – יימחקו.

שגית אפיק: סעיפים 1 ו-2 - הקראנו אותם בעבר.

שגית אפיק: אתה רוצה לחזור על עמדתכם?

גיא גולדמן: אמרנו שבמצב מיוחד, למצבים שמקבלים מענה באופן פרטני – דחיות מועדי תשלום, דחיית מועדי הגשת דוחות.

גיא גולדמן: אנחנו רוצים לשמור על הגמישות ולתת את המענה במקרים המתאימים.

שגית אפיק: האם יש סעיף שקובע את שיקול הדעת הזה למנהל רשות המיסים בפקודה?

מירי סביון: יש סמכות לפקיד השומה לתת הארכות תשלומים.

מירי סביון: אנחנו משתמשים במצבים שהם מאוד משמעותיים, אנחנו נותנים ארכות כלליות או פריסות תשלומים או דחיות לדיווחים בצורה גורפת לאוכלוסיות מסוימות שנראה רלוונטי.

מירי סביון: מעבר לכל זה ובעבודה שיטתית שלנו אנחנו באופן שוטף במקרים שבהם אנחנו משתכנעים שבמקרה ספציפי צריך לתת ארכה או לדיווח או תשלום או גם וגם או לפריסה, אנחנו משתמשים בסמכויות האלה בצורה מושכלת.

מירי סביון: עד עכשיו הראינו שהדברים נעשים בצורה נכונה עם איזונים נכונים בין הצרכים והיכולות של האנשים לשלם.

שגית אפיק: אני חייבת לומר לך שזה לא מדויק, וקיבלנו לא מעט פניות בזמנים של מצב מיוחד בעורף.

שגית אפיק: פנינו, גם יושב-ראש הוועדה, גם לי יצא לפנות, וביקשנו את הארכות האלה.

שגית אפיק: נכון שבסופו של דבר חלק מהפעמים הן גם ניתנו, אולי רוב הפעמים, אבל הרבה פעמים הן ניתנו בדקה ה-99, אחרי שאנשים כבר נשארו במשרדיהם עד חצות וזה היה די מיותר.

שגית אפיק: הרבה פעמים אתם אומרים עובדות ואני מקבלת אותן והן נכונות.

שגית אפיק: במקרה הזה גם אני עצמי טיפלתי במספר פניות, ואני לא חושבת שהארכות ניתנו בצורה מסודרת כזו שיכולה להניח את הדעת, כפי שהצגת כאן.

שגית אפיק: לכן אני שואלת, אם תסכימו שנכניס במקום הסעיפים האלה שקובעים הוראה ברורה, ואני כן השתכנעתי מנציגי משרד הביטחון, שביקשו שלא לקרוא את ההכרזה על מצב מיוחד בעורף עם דחיית תשלומים כאלה ואחרים, אבל אני כן מציעה לקבוע הוראה כללית של אותה סמכות לדחייה במצבים מסוימים.

שגית אפיק: זה לא ישנה הרבה מהמצב הקיים, כי ממילא יש לכם סמכות גם לדבריכם, אבל זה כן ייתן לנו את האופציה לדעת, שאתם אמורים לשקול את השאלות האלה.

מירי סביון: שוב - אני חושבת שאין צורך לקבוע הוראות נוספות בחקיקה.

מירי סביון: אם במצבים מסוימים היה צריך לתת ארכות מעבר למה שניתן, אפשר לבדוק את הדברים ותמיד אנו פתוחים לשמוע הערות.

משה גפני: אנחנו לא מציעים לשנות את זה.

משה גפני: רק אומרים לתת את הסמכות הזו.

מירי סביון: אני מציעה להסתפק בזה שנאמר פה לפרוטוקול הוועדה.

משה גפני: אני מדבר על החוק.

משה גפני: נקבע בחוק שמה שאת מתארת, יהיה בחקיקה.

משה גפני: שתהיה סמכות לפקיד השומה או לרשות המיסים.

מירי סביון: מאחר שאנחנו חושבים שגם ככה יש לנו סמכויות לתת אורכות, אנו לא חושבים שיש צורך לקבוע סמכות על הסמכות שכבר יש לנו.

מירי סביון: זו אותה סמכות שכבר מתקיימת.

מירי סביון: לכן זה נראה קביעה מיותרת, שאולי מישהו יחשוב שבעבר נתנו את הארכות האלה ללא סמכות.

שגית אפיק: תפנו אותנו למקור הסמכות.

גיא גולדמן: בחוק מע"מ זה 73, לדעתי - מהזיכרון.

יעל לינדנברג: לדעתי, חבר הכנסת אופיר כץ יצא לדבר- - -

מירי סביון: יש כל מיני.

מירי סביון: יש אורכות להגשת דיווחים שונים.

משה גפני: למה יש לכם בעיה עם זה?

מירי סביון: זה נראה לנו מיותר.

מירי סביון: נראה לנו לא נכון להוסיף סמכויות שממילא קיימות ולייחד אותן למצבים מיוחדים.

מירי סביון: כרגע המצב החוקי- - -

משה גפני: את מדברת על זה שיש סמכויות כלליות לפקיד השומה לקבוע תשלום, לקבוע פטור, לקבוע דחייה, כי יש סמכות לרשות המיסים?

מירי סביון: נכון.

מירי סביון: אנחנו חושבים שלא נכון לקבוע סמכויות שונות- - -

משה גפני: אבל אנחנו חושבים שזה נכון אם מדברים על מצב מיוחד בעורף.

משה גפני: במציאות שבה יש מצב חירום, אנחנו חושבים שצריך לתת לו יותר סמכות.

מירי סביון: לא נתקלנו בקושי כרגע.

משה גפני: תהיתי הרבה פעמים על זה.

משה גפני: משאירים, רק מדגישים את זה על מצב מיוחד.

מירי סביון: אתם מנסים לתת לנון שיקול דעת שיש לנו ממילא.

מירי סביון: נראה לנו שזה מיותר.

מירי סביון: חבל.

מירי סביון: בסך הכול, גם אם זה 99.9% מהמצבים, ידענו לתת מענה טוב, נראה לנו שלא נכון לעסוק בזה ולהוסיף סמכויות.

מירי סביון: זה גם עלול להתפרש בצורה הפוכה שניתן רק למצבים האלה.

מירי סביון: נראה לי שכרגע המצב הוקי מאפשר למשק ולכל המערכת להתנהל בצורה טובה ומספקת.

מירי סביון: אנחנו מציעים להישאר במצב הקיים.

משה גפני: אני עושה הפסקה שתי דקות.

שגית אפיק: כלומר לתת שיקול דעת למנהל רשות המיסים, לבצע דחייה במצבים מסוימים, לתאם אתם נוסח לקראת הקריאה הראשונה.

שגית אפיק: סעיפים 1 ו-2 יורדים, ונתאם נוסח של סמכות מנהל רשות המיסים.

שגית אפיק: סעיף 3 יורד.

שגית אפיק: סעיף 4 נשאר בנוסחו, כפי שהקראנו.

שגית אפיק: סעיף 5 נשאר בנוסחו, רק במקום 30.6.2021 שיניתם ל-28.2.2021.

שגית אפיק: סעיף 6 יורד.

שגית אפיק: סעיף 7 זה עבודה מועדפת – כפי שהוקרא.

שגית אפיק: סעיף 8, זה החזר מקדמות, הוא יורד.

שגית אפיק: סעיף 9 נשאר, והם ייתנו תשובות בדיונים על הקריאה השנייה והשלישית.

שגית אפיק: היה נושא שרצית להעלות?

גיא גולדמן: לא.

משה גפני: יש דברים שהייתי רוצה להוסיף, לפחות בהסכמה.

משה גפני: נדבר על זה.

משה גפני: אני מציע לדחות לשבוע הבא ולעשות אז את ההצבעה.

בועז טופורובסקי: מה אומרים לאנשים?

משה גפני: מה לעשות?

שגית אפיק: יעל וגיא, נדחה את זה לשבוע הבא אבל הפעם תחזרו עם תשובות לפני הדיון כדי שנוכל להגיע לדיון או מתואמים או שאנחנו יודעים מה הנוסח בלי תיאום אתכם.

שגית אפיק: שנגיע לדיון עם תשובות ברורות.

משה גפני: אנחנו רוצים תשובה לפני הישיבה, שנדע להיערך לעניין הזה.

משה גפני: אם היא תהיה חיובית, נעשה את זה בהסכמה.

משה גפני: בשנייה והשלישית נראה מה שאנחנו עושים.

משה גפני: לא בהסכמה – תגידו את התשובה הזאת, וכל אחד יחליט לעצמו בוועדה, האם הוא הולך נגדכם, ומצביע בעד, כפי שהוועדה מציעה, או הולך אתכם, אז נשנה או נעשה.

משה גפני: אני מבקש תשובה.

משה גפני: לא תהיה תשובה – מבחינתי זה הצבעה כפי שדיברנו עכשין.

גיא גולדמן: נביא תשובות לכל הנושאים.

משה גפני: אני רוצה תשובה לגבי ניכוי הוצאות הנפקה, מה שהיה בדיון הקודם – האם הולכים לזה.

משה גפני: אני צריך לדעת את זה.

משה גפני: גם לפני הישיבה הבאה.

משה גפני: תודה רבה, הישיבה נעולה.